Vams

Vams er betegnelse for ulike typer tykke, fôrede trøyer eller jakker med lange ermer. Vamser var særlig vanlige som herreplagg i middelalderen fram til 1600-tallet.

 Trøyer og jakker 

Opprinnelig ble betegnelsen vams brukt om en polstret våpen- eller uniformstrøye som ble båret under en rustning eller et brystpanser. Seinere ble vams brukt om en tykk, tettsittende mannsjakke eller kort frakk med knapper som var vanlig blant bønder i middelalderen og framover. Vamser i forskjellige varianter var også vanlige plagg i den vesteuropeiske herremoten fra 1350 til 1600-tallet. Disse utviklet seg til seinere tiders vester.

På 1960-tallet ble vams på norsk dessuten brukt om et vidt, hoftelangt plagg med ermer.Oppslagsordet «vams» i Store norske leksikon
Slike vamser ble sydd av tykt, gjerne vevd stoff. De kunne være i jakkeform eller trekkes over hodet. Vams brukes i dag også om varme undertrøyer, for eksempel under dykkerdrakter.

 Navn 
Ordet «vams» kommer fra det tyske Wams som igjen er avledet av det middelalderlatinske wambasium, «trøye under panser».Oppsagsordet «vams» i Ordbog over det danske Sprog (etymologi og bruk i dansk 1700-1950) På engelsk, og enkelte andre språk, kalles den historiske overdelen gjerne doublet, men også body warmer hvis jakkeplagget har ermer, eller jerkin hvis det mangler ermer. På fransk er betegnelsen pourpoint, på spansk jubón.

 Se også 
 Trøye
 Jakke
 Vest
 Kofte
 Flasketrøye, menns- og kvinnetrøye med fliker, flak eller lapper som hang ned fra midjen
 Gambeson, vattert, sid våpentrøye
 Køllert, ermeløs trøye av tjukt lær båret under harnisk

 Referanser 

 Eksterne lenker 



Kategori:Undertøy
Kategori:Klesplagg
Kategori:Uniform
Kategori:Historiske klær